АҞӘА, рашәара 24 - Sputnik. МИА "Россия сегодня" аусура иабзоураны Мраҭашәаратәи аудиториа иҟоу шыҟоу аарԥшны иднарбоит ҳәа иҳәоит сербиатәи арежиссиор Емир Кустурица Совинформбиуро – уажәтәи жәларбжьаратә амедиагәыԥ ҵаҵӷәны иазыҟоу 80 шықәса ахыҵра адныҳәало. Абри атәы аанацҳауеит РИА Новости.
"Иахьатәи АИХқәеи ателеканалқәеи аиҳарак аҭагылазаашьа дара ишырбо ауп ишахцәажәо, МИА "Россия сегодня", RT ракәзар, ишызбо ала иҟоу адунеи саркьара азыруеит. Дара роуп Мраҭашәара шыҟаҵәҟьоу абара ҳалзыршо", - ҳәа иҳәеит иара.
Кустурица МИА "Россия сегодня", RT апланетартә мчра змоу, аудиториа уаанӡа ирымбац дзырбо хархәагоуп ҳәа рзиҳәоит.
"Голливуд иаҳнарбоит ЕАА асахьа ырԥшӡаны, зегь ахьӡы рхьыршаны. Ара иаабоит иҩныдоу, амла, ахьҭа иакуа ауаа, анаркоманцәа, акоммерциа зхаԥаны иҟоу асистема. Агәахәара ду снаҭоит шәара шәеиԥш иҟоу АИХқәа ахьыҟоу", - ҳәа иҳәоит Кустурица.
Аԥхьаҩ, ахәаԥшҩы, азыӡырҩы изы ауаа ирынхашьоу-ирынҵышьоу аилкаароуп ихадоу ҳәа азиԥхьаӡоит арежиссиор.
"Иҟахаҭоу апроекциеи аныԥшреи рыбжьара ари аҩыза АИХқәа рҽахьырҟьаша рацәоуп, аиҳаракгьы англыз бызшәала. Убри ауп Мраҭашәара ианаркуа ахышә аазыртуа RT зысгәалашәаз", - ҳәа иҳәоит Кустурица.
80 шықәса раԥхьа, рашәара 24 1941 азы иаԥҵан Совинформбиуро, МИА "Россия сегодня" иахыҵхырҭоу.
МИА "Россия сегодня" – жәларбжьаратәи аудиториазы иналукааша урыстәылатәи информацианагаҩуп. Урыстәыла ихадоу брендны иҟоуп РИА Новости, аҳәаанырцә иара иахаҭарнакуп аинформациатә маҵзуреи арадиои Sputnik.
АҞӘА, ԥхынгәы 28 - Sputnik. Нанҳәамзазы акаҳуа ахә 10-12 процент ишьҭыҵыр ҟалоит ҳәа аанацҳауеит РИА Новости, "Коммерсант" адыррақәа шьаҭас иҟаҵаны. Ари ажәабжь аҭыжьымҭа иазеиҭарҳәеит ахәаахәҭратә еилахәыра "Верный" аҟны.
Агазеҭ иазгәанаҭоит аалыҵ ахә ишацло азы адырра мзыз хаданы иазыҟоу Бразилиа сынтәа акаҳуа ахьымӷьацаз ауп. Иара убасгьы алогистика ахәԥсагь халеит.
Адәқьанқәа рҳа "Лента" "Коммерсант" аинформациа азышьақәдырӷәӷәеит, убри аан ирҳәеит ари азҵаара аҽа ӡбракгьы аиур шалшо.
АҞӘА, ԥхынгәы 28 - Sputnik. COVID-19 аҟынтәи хымԥадатәи алаҵаҟаҵара алагалахоит Чечнтәыла атәылауаа рыхәҭак рзы ҳәа аанацҳауеит РИА Новости ареспублика Роспотребнадзор анапхгара адыррақәа рыла.
Ахылаԥшратә усбарҭа ақәҵараҿ иазгәаҭоуп активла ахәаахәҭратәи агәмырҿыӷьратәи рцентрқәеи, аспорттә уснагӡатәқәа, апаркқәа уҳәа ирҭаауа рыгәҭа ачымазара зыхьуа рацәаҩхеит ҳәа. Ичмазаҩхо рсоциалтә статус ала урҭ рҟынтә аус зуа 72%, атәанчаҩцәа - 45%, ахәыҷқәа - 27% чмазцәоуп.
"Абри инадҳәаланы Чечнтәыла Роспотребназор аӡбра аднакылеит 18 шықәса еиҳабу рзы хымԥадатәи алаҵаҟаҵара алагалазарц. Арахь иаҵанакуеит: аҳәынҭмаҵзуҩцәа, ахәаахәҭреи амаҵзурақәеи, АИХқәа, азеиԥшкрыфарачара, афатәааглыхра, аҵарадырра, атуризм русзуҩцәа", - аҳәоит адокумент аҿы.
Аусбарҭа астатистика ала ареспубликаҿ уахыки-ҽнаки рыла акоронавирус иахҟьаны иԥсит жәаҩык, апандемиа аамҭала – 293-ҩык. Зынӡа 15 469-ҩык COVID-19 рыдбалоуп.
АҞӘА, ԥхынгәы 28 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 517-ҩык атестқәа рзыҟаҵан, урҭ рахьтә 162-ҩык рцәа акоронавирус шалаз аадырԥшит, абри атәы аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәшәтәырҭаҿы иԥсҭазаара далҵит 69 шықәса зхыҵуаз апациент.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 171-ҩык, рҭагылазаашьа бааԥсуп 46-ҩык, ибжьаратәуп - 56-ҩык.
Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 43-ҩык апациентцәа, урҭ рахьтә 15-ҩык рҭагылазаашьа уадаҩуп. Очамчыра ирхәшәтәуеит 25-ҩык. Гагратәи ахәшәтәырҭаҿы - 47-ҩык, урҭ рахьтә 15-ҩык рҭагылазаашьа уадаҩуп. Тҟәарчалтәи ахәшәтәырҭаҿы - 15-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>